उनकी बर्तन साफ करने वाली बाई, अपने दो बच्चों को साथ में लेकर काम पर आती थी. उन्हें बच्चों से परेशानी तो थी, किंतु अच्छी बाइयां नहीं मिलती हैं, इसलिए बच्चों को सहन करना उनकी विवशता थी. बच्चे शैतानी न करें और शांत रहें, इसलिये वे टी.वी. चालू कर कार्टून चैनल लगा देतीं. दोनों बच्चें कार्टून देखने में उलझे रहते और वे स्वयं बाई के आसपास मंडराती हुई उसे देश-विदेश के समाचार सुनाती हुई उसके काम की निगरानी करती रहतीं.